4565 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 397 


24 Μαρτίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της 41517/Β. 1972/4.12.98 απόφασης 
του Υπουργού Εθνικής Οικονομίας για τον Κανονι¬ 
σμό Αναδοχών. 1 

Έκπτωση των κληρονόμων Βασιλείου Δαλαρή από τα 
δικαιώματα μεταλλείοκτησίας επί των παραχωρή¬ 
σεων μεταλλείων με αριθμούς 42 και 43 Νομού Λα¬ 
κωνίας . 2 

Έκπτωση των κληρονόμων Βασιλείου Δαλαρή από τα 
δικαιώματα μεταλλείο κτησίας επί των παραχωρή¬ 
σεων μεταλλείων με αριθμούς 192 και 193 του Νο¬ 
μού Εύβοιας. 3 


Πραγματοποίηση επιμορφωτικής ημερίδας για θέμα¬ 
τα σχετικά με το σύστημα μετάδοσης θεμάτων \/ΒΙ, 
τα βιβλία των ΤΕΕ, τον καθορισμό των Τομέων και 
Ειδικοτήτων των ΤΕΕ και το Ωρολόγιο Πρόγραμμα 4 
Πραγματοποίηση Επιμορφωτικού Προγράμματος για 


τους Σχολικούς Συμβούλους της Τεχνικής Επαγ¬ 
γελματικής Εκπαίδευσης. 5 

Παράταση παραλαβής ποιοτικού παραγωγικού παρα¬ 
κρατήματος Κορινθιακής Σταφίδας για την περίο¬ 
δο εμπορίας 1999 - 2000. 6 

Παράταση παραλαβής ποιοτικού παραγωγικού παρα¬ 
κρατήματος Σουλτανίνας (1%) για την περίοδο 

εμπορίας 1999 - 2000. 7 

Σύσταση ενιαίας επιχείρησης ύδρευσης - αποχέτευ¬ 
σης με την επωνυμία «ΔΗΜΟΤΙΚΗ ΕΠΙΧΕΙΡΗΣΗ 
ΥΔΡΕΥΣΗΣ - ΑΠΟΧΕΤΕΥΣΗΣ ΣΟΦΑΔΩΝ του Νο¬ 
μού Καρδίτσας. 8 

Σύσταση ιδίου Νομικού Προσώπου στο Δήμο Φάριδος 
Ν. Λακωνίας με την επωνυμία «Δημοτικό Νομικό 

Πρόσωπο Παιδικού Σταθμού Δήμου Φάριδος». 9 

Τροποποίηση της συστατικής πράξης Σχολικής Επι¬ 
τροπής Γυμνασίου Μονεμβασίας Ν. Λακωνίας. 10 

Τροποποίηση της απόφασηςτου Νομάρχη Σάμου σχε¬ 
τικά με την επιτροπή γνωμοδοτήσεως αγροτών, νέ¬ 
ων αγροτών, νεοεισερχομένων νέων στον αγροτικό 
τομέα και εργατών της. 11 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 90658/2000 απόφαση του 
Υπουργού Εργασίας και Κοινωνικών Ασφαλίσεων 12 


ΑΠΟΦΑΣΕΙ Σ 

Αριθ. 10653/Β.681 (1) 

Τροποποίηση της 41517/Β.1972/4.12.98 απόφασης του 
Υπουργού Εθνικής Οικονομίας για τον Κανονισμό Ανα¬ 
δοχών. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α. Της παραγράφου 2 του άρθρου 3 του Ν. 2651/1998 
(ΦΕΚ248 Α'). 

β. Του άρθρου Ιδπαραγρ.ΐδτου Ν. 1558/85 «Κυβέρνη¬ 
ση και Κυβερνητικά Όργανα» (ΦΕΚ137 Α) και του άρθρου 
29Ατου ίδιου νόμου, το οποίο προστέθηκε με το άρθρο 27 
του Ν. 2081/92 (ΦΕΚ 152 Α’). 

2. Την εισήγηση του Διοικητικού Συμβουλίου της Επι¬ 
τροπής Κεφαλαιαγοράς, Συνεδρίαση 175 της 9.11.1999, 
θέμα 12ο. 

3. Την εισήγηση της Τράπεζας της Ελλάδος με αριθμ. 
Πρωτ. 159 από 14.2.2000. 

4. Την με αριθμ Πρωτ. 41517/Β. 1972/4.12.1998 (ΦΕΚ 
1257 Β’) απόφασή μας για τον Κανονισμό Αναδοχών, 
όπως τροποποιήθηκε με την 2064/Β. 70/19.1.1999 (ΦΕΚ 
20 Β) απόφασή μας. 

5. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, 
αποφασίζουμε: 

Αντικαθιστούμε την παράγραφο 2 του άρθρου 4 της 
απόφασής μας με αριθμ. Πρωτ. 41517/Β. 1972/4.12.1998 
(ΦΕΚ 1257 Β’) για τον Κανονισμό Αναδοχών, όπως ισχύει, 
ως εξής: 

«2.α. Οι Ανάδοχοι δέχονται αιτήσεις συμμετοχής για 
απόκτηση κινητών αξιών, εφόσον έχει καταβληθεί σε αυ¬ 
τούς σε μετρητά ή με τραπεζική επιταγή το ισόποσο της 
συμμετοχής, είτε έχει δεσμευθεί το ισόποσο της συμμε¬ 
τοχής σε πάσης φύσεως τραπεζικούς λογαριασμούς κα¬ 
ταθέσεων του επενδυτή ή σε λογαριασμούς του αυλών 
τίτλων, ομολόγων ή εντόκων γραμματίων κεντρικών κυ¬ 
βερνήσεων χωρώντης Ζώνης Α, όπως αυτή ορίζεται στην 
ΠΔ/ΤΕ/2054/1992 (εφεξής «Ζώνη Α»), είτε, τέλος, έχει δε¬ 
σμευθεί το προϊόν συμφωνίας επαναγοράς φυσικών τίτ¬ 
λων (ΡθνθΓδθ Βθρο) κεντρικών κυβερνήσεων της Ζώνης 
Α. Η συμμετοχή στη δημόσια εγγραφή δεν μπορεί να γίνει 

με προσωπική επιταγή, ή με τη δέσμευση άλλων αξιόγρα¬ 
φων ή αξιών, όπως μεριδίων αμοιβαίων κεφαλαίων ή με 
την παροχή οποιοσδήποτε άλλης μορφής εξασφάλισης 
όπως εγγυητικών επιστολών, ενεχύρου επί αξιόγραφων, 
εκχώρησης απαιτήσεων κ.λ.π. Οι αιτήσεις θα γίνονται δε¬ 
κτές μόνον εφόσον οι επενδυτές είναι δικαιούχοι ή συνδι- 
καιούχοι των λογαριασμών βάσει των οποίων εγγράφο- 
νται. Ειδικά για τους αλλοδαπούς θεσμικούς επενδυτές, 
οι Ανάδοχοι μπορούν με ευθύνη τους να δέχονται βεβαι¬ 
ώσεις από τράπεζες που εδρεύουν σε χώρες της Ζώνης Α 
ότι έχουν δεσμευτεί σε αυτές τα απαιτούμενα για την εγ¬ 
γραφή κεφάλαια σύμφωνα μετά ανωτέρω οριζόμενα. 

β. Το ισόποσο της συμμετοχής αφορά στην τρέχουσα 
αξία των υπό δέσμευση τίτλων με την απαιτούμενη περι¬ 
κοπή της αξίας για τους σκοπούς διαχείρισης κινδύνων 
αγοράς, με όρους που θα εξειδικεύονται αναλόγως των 
τίτλων και της μορφής της ασφάλειας, με διαφάνεια από 
το εκάστοτε πιστωτικό ίδρυμα ή την ΕΠΕΥ. 

γ. Η αξία για την οποία τα φυσικά πρόσωπα συμμετέ¬ 
χουν στα πλαίσια δημόσιας εγγραφής, σε σχέση με το 
ενέχυρο/ασφάλεια, δεν θα πρέπει να υπερβαίνει τα εκά¬ 
στοτε αντίστοιχα ισχύοντα όρια, σύμφωνα με την ΠΔ/ΤΕ 
2452/99. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μαρτίου 2000 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 

-♦- 

Αριθ. Δ8/Δ/Φ6.33/οικ. 3554 ( 2 ) 

Έκπτωση των κληρονόμων Βασιλείου Δαλαρή από τα δι¬ 
καιώματα μεταλλειοκτησίας επί των παραχωρήσεων 
μεταλλείων με αριθμούς 42 και 43 Νομού Λακωνίας. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137/Α/27.7.85) 
«Κυβέρνηση και Κυβερνητικά Όργανα» και του Π.Δ. 
437/85 (ΦΕΚ 157/Α/19.9.95) «Καθορισμός και ανακατανο¬ 
μή των αρμοδιοτήτων των Υπουργείων». 

2. Τις διατάξεις του άρθρου 81 του Ν.Δ. 210/73 «Περί 
Μεταλλευτικού Κώδικος» από τις οποίες προβλέπεται η 
έκπτωση των κληρονόμων του μεταλλειοκτήτη σε περί¬ 
πτωση παραβάσεως των διατάξεων του άρθρου 79 του 
αυτού Ν.Δ. (ΦΕΚ277/Α/5.10.73). 

3. Τη Δ15/Α/Φ19/8369/29.5.96 απόφαση της Υπουργού 
Ανάπτυξης «Μεταβίβαση του δικαιώματος υπογραφής 
«Με εντολή Υπουργού» στους Προϊσταμένους των Διευ¬ 
θύνσεων και λοιπών γενικά υπηρεσιακών μονάδων του 
Υπουργείου Ανάπτυξης». 

4. Το γεγονός ότι, όπως προκύπτει από τα στοιχεία της 
Υπηρεσίας μας, ο μεταλλειοκτήτης Βασίλειος Δαλαρής 
απεβίωσετο Φεβρουάριο του 1991, οι δε κληρονόμοι αυ¬ 
τού δεν υπέβαλαν την απαιτουμένη από το άθρο 78 του 
Μεταλλευτικού Κώδικα, δήλωση γνωστοποιήσεως κλη¬ 
ρονόμων, αποφασίζουμε: 

Κηρύσουυε εκπτώτους από τα δικαιώματα μεταλλειο¬ 
κτησίας επί των παραχωρήσεων μεταλλείων με αριθμούς 
42 και43του ΝομούΛακωνίαςτουςκληρονόμουςτου Βα¬ 
σιλείου Λαλαρή. 

Κατά της αποφάσεως αυτής επιτρέπεται η άσκηση προ¬ 


σφυγής στο αρμόδιο Πρωτοδικείο ασκουμένη εντός εξή¬ 
κοντα (60) ημερών από της δια της Εφημερίδας της Κυ¬ 
βερνήσεως δημοσιεύσεώς της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μαρτίου 2000 

Με εντολή Υπουργού 
Ο Διευθυντής 
ΔΗ Μ. ΠΑΪΤΑΣ 

-♦- 

Αριθ. Δ8/Δ/Φ6.15/οικ. 3555 (3) 

Έκπτωση των κληρονόμων Βασιλείου Δαλαρή από τα δι¬ 
καιώματα μεταλλειοκτησίας επί των παραχωρήσεων 
μεταλλείων με αριθμούς 192 και 193 του Νομού Εύ¬ 
βοιας. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137/Α/26.7.85) 
«Κυβέρνηση και Κυβερνητικά Όργανα» και του Π.Δ. 
437/85 (ΦΕΚ 157/Α/19.9.95) «Καθορισμός και ανακατανο¬ 
μή των αρμοδιοτήτων των Υπουργείων». 

2. Τις διατάξεις του άρθρου 81 του Ν.Δ. 210/73 «Περί 
Μεταλλευτικού Κώδικος» από τις οποίες προβλέπεται η 
έκπτωση των κληρονόμων του μεταλλειοκτήτη σε περί¬ 
πτωση παραβάσεως των διατάξεων του άρθρου 79 του 
αυτού Ν.Δ. (ΦΕΚ 277/Α/5.10.73). 

3. Την Δ15/Α/Φ19/8369/29.5.96 απόφαση της Υπουρ¬ 
γού Ανάπτυξης «Μεταβίβαση του δικαιώματος υπογρα¬ 
φής «Με εντολή Υπουργού» στους Προϊσταμένους των 
Δ/νσεων και λοιπών γενικά Υπηρεσιακών Μονάδων του 
Υπουργείου Ανάπτυξης». 

4. Το γεγονός ότι, όπως προκύπτει από τα στοιχεία της 
Υπηρεσίας μας, ο μεταλλειοκτήτης Βασίλειος Δαλαρής 
απεβίωσετο Φεβρουάριο του 1991, οι δε κληρονόμοι αυ¬ 
τού δεν υπέβαλαν την απαιτούμενη από το άρθρο 78 του 
Μεταλλευτικού Κώδικος δήλωση γνωστοποιήσεως των 
κληρονόμων, αποφασίζουμε: 

Κηρύσσουμε έκπτωτους από τα δικαιώματα μεταλλειο¬ 
κτησίας επί των παραχωρήσεων μεταλλείων με αριθμούς 
192 και 193 του Νομού Εύβοιας τους κληρονόμους του 
Βασιλείου Δαλαρή. 

Το ποσοστό μεταλλειοκτησίας (1/6) του Βασιλείου Δα¬ 
λαρή προσαυξάνει τη μερίδα του άλλου μεταλλειοκτήτη. 

Τα ποσοστά μεταλλειοκτησίας επί των ανωτέρω παρα¬ 
χωρήσεων διαμορφώνονται ως εξής: 

«ΤΡΙΑΝΤΕΙΟΣ ΕΠΑΓΓΕΛΜΑΤΙΚΗ ΚΑΙ ΒΙΟΜΗΧΑΝΙΚΗ 
ΣΧΟΛΗ ΠΑΤΡΩΝ» κατά ποσοστό 6/6. 

Κατά της αποφάσεως αυτής επιτρέπεται η άσκηση προ¬ 
σφυγής στο αρμόδιο Πρωτοδικείο ασκούμενη εντός εξή¬ 
κοντα (60) ημερών από της δια της Εφημερίδας της Κυ¬ 
βερνήσεως δημοσιεύσεώς της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μαρτίου 2000 

Με εντολή Υπουργού 
Ο Διευθυντής 
Δ. ΠΑΪΤΑΣ 

Αριθ. Γ2/1071 (4) 

Πραγματοποίηση επιμορφωτικής ημερίδας για θέματα 
σχετικά με το σύστημα μετάδοσης θεμάτων νΒΙ, τα βι¬ 
βλία των ΤΕΕ, τον καθορισμό των Τομέων και Ειδικο¬ 
τήτων των ΤΕΕ και το Ωρολόγιο Πρόγραμμα. 

ΟΙ ΥΦΥΠΟΥΡΓΟΙ 
ΟΙΚΟΝΟΜΙΚΩΝ - 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 24, 28 και 29 του Ν. 
1566/1985, του άρθρου 12τουΝ. 1824/1988του άρθρου 17 
του Ν. 2009/1992, του άρθρου 22, παρ. 3του Ν. 2362/1995 
και του άρθρου 4του Π.Δ. 250/1992 (ΦΕΚ138 Α'). 

2. Την αρ. 1107147/1239/006Α (ΦΕΚ 922/τ.Β/7.10.96) 
απόφαση του Πρωθυπουργού και. του Υπουργού Οικο¬ 
νομικών «Περί αναθέσεως αρμοδιοτήτων στους Υφυ¬ 
πουργούς Οικονομικών». 

3. Την αρ. Στ5/33/9.10.96 (ΦΕΚ 937/τ.Β/14.10.96) από¬ 
φαση του Πρωθυπουργού καιτου Υπουργού Εθνικής Παι¬ 
δείας και Θρησκευμάτων «Περί αναθέσεως αρμοδιοτή¬ 
των στον Υφυπουργό Εθνικής Παιδείας και Θρησκευμά¬ 
των». 

4. Την αριθμ. 7/1996 Πράξη του Παιδαγωγικού Ινστι¬ 
τούτου. 

5. Το εγκεκριμένο από 20.9.96 Τεχνικό Δελτίο Ενέργει¬ 
ας 1.3α «Επιμόρφωση Εκπαιδευτικών» που εντάσσεται 
στο Επιχειρησιακό Πρόγραμμα Εκπαίδευσης και Αρχικής 
Επαγγελματικής Κατάρτισης) Ε.Π.Ε.Α.Ε.Κ. από το οποίο 
θα χρηματοδοτηθούν. 

6. Το εγκεκριμένο Τεχνικό Δελτίο Έργου 1.3.α(1) 1 «Επι¬ 
μορφωτικά Προγράμματα για την υποδοχή και την υπο¬ 
στήριξη εκπαιδευτικών αλλαγών για εκπαιδευτικούς που 
υπηρετούν» το οποίο εντάσσεται στην Ενέργεια 1.3.α 
«Επιμόρφωση Εκπαιδευτικών» του Ε.Π.Ε.Α.Ε.Κ. όπως 
τροποποιήθηκε σύμφωνα με το υπ’ αριθμ. πρωτ. ΚΑ 
4089/31.12.89 έγγραφο του Γενικού Γραμματέα ΥΠΕΠΘ 
και Προέδρου της Επιτροπής Παρακολούθησης. 

7. Το γεγονός ότι η προκαλούμενη από την παρούσα 
απόφαση δαπάνη συνολικού ύψους (7.000.000) δραχμών 
καλύπτεται από τις πιστώσεις του Π.Δ.Ε. 1999 (ΣΑΕ 
045/2), έργο 9645508 «Επιμόρφωση Εκπαιδευτικών 
1,3.α» και χρηματοδοτείται κατά 75% από Κοινοτική Συμ¬ 
μετοχή, αποφασίζουμε: 

Την πραγματοποίηση Επιμορφωτικής Ημερίδας προ- 
κειμένου να αποσαφηνιστούν θέματα σχετικά με το σύ¬ 
στημα μετάδοσης θεμάτων λ/ΒΙ, τα βιβλία των Τ.Ε.Ε., τον 
καθορισμό των Τομέων και Ειδικοτήτων των ΤΈΈ και το 
Ωρολόγιο Πρόγραμμα. 

Την Ημερίδα, η οποία θα πραγματοποιηθεί την Παρα¬ 
σκευή 27 Αυγούστου (8.30 π.μ. -18.30 μ.μ.) στην Αθήνα, 
καλούνται να παρακολουθήσουν οι Προϊστάμενοι των Δι¬ 
ευθύνσεων Δευτεροβάθμιας Εκπαίδευσης όλης της χώ¬ 
ρας, καθώς και οι Προϊστάμενοι των Γραφείων ΤΈΈ. ή οι 
Προϊστάμενοι των ΤΈΈ των Διευθύνσεων Δευτεροβάθ¬ 
μιας Εκπαίδευσης, όπου δεν υπάρχουν Προϊστάμενοι 
Γραφείων ΤΈΈ. 

Η επιμορφωτική ομάδα αποτελείται από Παρέδρους 
του Παιδαγωγικού Ινστιτούτου. Συμβούλους του Παιδα¬ 
γωγικού Ινστιτούτου, Καθηγητές ΑΕΙ, Σχολικούς Συμβού¬ 
λους, εξειδικευμένους εκπαιδευτικούς με ειδικές γνώσεις 
και εμπειρία, καθώς και στελέχη της Διοίκησης του 
ΥΠΕΠΘ. 


Επιλέξιμες δαπάνες για την εφαρμογή των Ταχύρρυθ¬ 
μων Υποχρεωτικών Επιμορφωτικών Προγραμμάτων θεω¬ 
ρούνται οι ακόλουθες: 

α) Αμοιβή επιμορφωτών ανά διδακτική ώρα. 

β) Έξοδα μετακίνησης (με τα συνήθη συγκοινωνιακά 
μέσα) διαμονής και διατροφής των επιμορφωτών και επι- 
μορφούμενων εκπαιδευτικών. 

γ) Διδακτικό υλικό (εκτύπωση, φωτοτυπίες, σημειώ¬ 
σεις). 

δ) Αμοιβή αξιολογητών, φροντιστών επιμελητών. 

ε) Αναλώσιμα και λοιπές λειτουργικές δαπάνες (θέρ¬ 
μανση, καθαριότητα, φωτισμός κ.ά.). 

στ. Υπηρεσίες οείθπηρ. 

ζ) Μίσθωση χώρων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μαρτίου 2000 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΝΙΚ.ΧΡΙΣΤΟΔΟ ΥΛΑΚΗΣ Ι.ΑΝΘΟΠΟΥΛΟΣ 

- ♦ - 

Αριθ. Γ2/1072 (5 ) 

Πραγματοποίηση Επιμορφωτικού Προγράμματος για 
τους Σχολικούς Συμβούλους της Τεχνικής Επαγγελ¬ 
ματικής Εκπαίδευσης. 

ΟΙ ΥΦΥΠΟΥΡΓΟΙ 
ΟΙΚΟΝΟΜΙΚΩΝ- 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 24, 28 και 29 του Ν. 
1566/1985, του άρθρου 12 του Ν. 1824/1988 του άρθρου 17 
του Ν. 2009/1992, του άρθρου 22, παρ. 3του Ν. 2362/1995 
καιτου άρθρου 4του Π.Δ. 250/1992 (ΦΕΚ 138 Α'). 

2. Την αρ. 1107147/1239/006Α (ΦΕΚ 922/τ.Β/7.10.96) 
απόφαση του Πρωθυπουργού και. του Υπουργού Οικο¬ 
νομικών «Περί αναθέσεως αρμοδιοτήτων στους Υφυ¬ 
πουργούς Οικονομικών». 

3. Την αρ. Στ5/33/9.10.96 (ΦΕΚ 937/τ.Β/14.10.96) από¬ 
φαση του Πρωθυπουργού καιτου Υπουργού Εθνικής Παι¬ 
δείας και Θρησκευμάτων «Περί αναθέσεως αρμοδιοτή¬ 
των στον Υφυπουργό Εθνικής Παιδείας και Θρησκευμά¬ 
των». 

4. Τη με αριθ. 7170/4.11.1999 απόφαση του Παιδαγωγι¬ 
κού Ινστιτούτου. 

5. Το εγκεκριμένο από 20.9.96 Τεχνικό Δελτίο Ενέργει¬ 
ας 1.3α «Επιμόρφωση Εκπαιδευτικών» που εντάσσεται 
στο Επιχειρησιακό Πρόγραμμα Εκπαίδευσης και Αρχικής 
Επαγγελματικής Κατάρτισης) Ε.Π.Ε.Α.Ε.Κ. από το οποίο 
θα χρηματοδοτηθούν. 

6. Το εγκεκριμένο Τεχνικό Δελτίο Έργου 1.3.α(1)1 «Επι¬ 
μορφωτικά Προγράμματα για την υποδοχή και την υπο¬ 
στήριξη εκπαιδευτικών αλλαγών για εκπαιδευτικούς που 
υπηρετούν» το οποίο εντάσσεται στην Ενέργεια 1.3.α 
«Επιμόρφωση Εκπαιδευτικών» του Ε.Π.Ε.Α.Ε.Κ. όπως 
τροποποιήθηκε σύμφωνα με το υπ’ αριθμ. πρωτ. ΚΑ 
4089/31.12.89 έγγραφο του Γενικού Γραμματέα ΥΠΕΠΘ 
και Προέδρου της Επιτροπής Παρακολούθησης. 

7. Το γεγονός ότι η προκαλούμενη από την παρούσα 
απόφαση δαπάνη συνολικού ύψους (2.000.000) δραχμών 
καλύπτεται από τις πιστώσεις του Π.Δ.Ε. 1999 (ΣΑΕ 

045/2), έργο 9645508 «Επιμόρφωση Εκπαιδευτικών 
1,3.α» και χρηματοδοτείται κατά 75% από Κοινοτική Συμ¬ 
μετοχή, αποφασίζουμε: 

Τηνπραγματοποίηση Ταχύρρυθμου Υποχρεωτικού Επι¬ 
μορφωτικού Προγράμματος για τους Σχολικούς Συμβού¬ 
λους της Τεχνικής Επαγγελματικής Εκπαίδευσης εντός 
του ωραρίου εργασίας τους. 

3. Επιλέξιμες δαπάνες για την εφαρμογή των Ταχύρ¬ 
ρυθμων Υποχρεωτικών Επιμορφωτικών Προγραμμάτων 
θεωρούνται οι ακόλουθες: 

Α’ Φάση. 

α) Αμοιβή επιμορφωτών ανά διδακτική ώρα. 

β) Έξοδα μετακίνησης (με τα συνήθη συγκοινωνιακά 
μέσα) διαμονής και διατροφής των επιμορφούμενων 
πολλαπλασιαστών. 

γ) Διδακτικό υλικό (εκτύπωση, φωτοτυπίες, σημειώ¬ 
σεις). 

δ) Αμοιβή αξιολογητών. 

ε) Αναλώσιμα και λοιπές λειτουργικές δαπάνες (θέρ¬ 
μανση, καθαριότητα, φωτισμός κ,ά.). 

στ) Υπηρεσίες οαίΘπηρ. 

ζ) Μίσθωση χώρων. 

Β’ Φάση. 

α) Αμοιβή επιμορφωτών ανά διδακτική ώρα, οδοιπορικά 
και εκτός έδρας αυτών. 

β) Έξοδα μετακίνησης επιμορφούμενων εκπαιδευτι¬ 
κών. 

γ) Έξοδα διαμονής και διατροφής των επιμορφούμε- 
νων στις εξαιρετικές εκείνες περιπτώσεις όπου οι ιδιαίτε¬ 
ρες συνθήκες το απαιτούν (νησιωτικές, παραμεθόριες, 
απομακρυσμένες περιοχές νομών με μικρό αριθμό επι- 
μορφούμενων εκπαιδευτικών). Οι δαπάνες για την διαμο¬ 
νή και τη διατροφή των επιμορφούμενων δεν μπορούν να 
υπερβαίνουν τα ισχύοντα με το Ν. 2346/1995 και αποδει- 
κνύονται με τα σχετικά παραστατικά. 

δ) Διδακτικό υλικό. 

ε) Αναλώσιμα και λοιπές λειτουργικές δαπάνες. 

στ) Αμοιβή φροντιστών επιμελητών. 

ζ) Μίσθωση χώρων. 

4. Ο διαχειριστικός απολογισμός που ανατίθεται στα 
ΠΕΚ είναι συνολικός. Τα ΠΕΚ κάνουν «εσωτερικές» μετα¬ 
κινήσεις δαπανών από πρόγραμμα σε πρόγραμμα, από 
μια κατηγορία δαπάνης σε άλλη στο πλαίσιο του συνολι¬ 
κού αριθμού προγραμμάτων που αναλαμβάνουν να υλο¬ 
ποιήσουν. Ειδικά για την υλοποίηση της Α' φάσης (επι¬ 
μόρφωση των πολλαπλασιαστών/επιμορφωτών) οι επιλέ¬ 
ξιμες δαπάνες θα ανατεθούν για το διαχειριστικό 
απολογισμό στο 3ο ΠΕΚ Αθήνας με ευθύνη του οποίου θα 
συγκεντρωθούν τα παραστατικά των εξόδων μετακίνη¬ 
σης, διαμονής, διατροφής των επιμορφούμενων, αμοι¬ 
βής, οδοιπορικών και εκτός έδρας των επιμορφωτών. Το 
3ο ΠΕΚ Αθήνας θα υποβάλλει ονομαστική απολογιστική 
κατάσταση στο ΥΠΕΠΘ (Δ/νση ΚΠΣ από τον ειδικό λογα¬ 
ριασμό) το οποίο θα καταβάλει σε κάθε δικαιούχο το πο¬ 
σό των εξόδων του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μαρτίου 2000 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΝΙΚ. ΧΡΙΣΤΟΔΟΥΛΑΚΗΣ Ι.ΑΝΘΟΠΟΥΛΟΣ 


Αριθ. 344908 (6) 

Παράταση παραλαβής ποιοτικού παραγωγικού παρα¬ 
κρατήματος Κορινθιακής Σταφίδας για την περίοδο 
εμπορίας 1999 - 2000. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Την με αριθ. 399461/4.11.99 απόφασή μας «περί κα¬ 
θορισμού ποσοστού παράδοσης και φορέα συγκέντρω¬ 
σης και διάθεσης παραγωγικού ποιοτικού παρακρατήμα¬ 
τος Κορινθιακής Σταφίδας». 

2. Τις δυσκολίες που παρουσιάστηκαν στην έγκαιρη πα¬ 
ράδοση από τους παραγωγούς του ποιοτικού παραγωγι¬ 
κού παρακρατήματος που τους αναλογεί για την περίοδο 
1999/2000. 

3. Το γεγονός ότι με την παρούσα απόφαση δενπροκα- 
λείται δαπάνη σε βάρος του δημοσίου, αποφασίζουμε: 

1. Ορίζουμε όπως, κατ’ εξαίρεση της με αριθ. 399461/ 
4.11.99 απόφασής μας, με την οποία ορίστηκε ότι το ποι¬ 
οτικό παραγωγικό παρακράτημα Κορινθιακής Σταφίδας 
πρέπει να παραδίδεται στο Φορέα συγκέντρωσης παρα¬ 
γωγικού παρακρατήματος Σ.Κ.Ο.Σ. μέχρι το τέλος Δε¬ 
κεμβρίου κάθε εμπορικής περιόδου, για την περίοδο 
1999-2000 παραταθεί η ημερομηνία παράδοσης μέχρι 
30.3.2000. 

2. Κατά τα λοιπά ισχύει η αριθ. 399461/4.11.99 απόφα¬ 
σή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μαρτίου 2000 

Ο ΥΠΟΥΡΓΟΣ 

Γ. ΑΝΩΜΕΡΙΤΗΣ 
-Φ- 

Αριθ. 344907 (7) 

Παράταση παραλαβής ποιοτικού παραγωγικού παρα¬ 
κρατήματος Σουλτανίνας (1%) για την περίοδο εμπο¬ 
ρίας 1999-2000. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τη με αριθ. 382374/1.10.90 (ΦΕΚ 664 Β/22.10.90) 
απόφασή μας «περί καθορισμού περιεχομένου ποιοτικού 
παραγωγικού παρακρατήματος (4%) στη Σουλτανίνα». 

2. Τη με αριθ. 352388/30.10.91 (ΦΕΚ 973/Β/27.11.91) 
απόφασή μας που καθορίζει το χρόνο παράδοσης του 
ποιοτικού παραγωγικού παρακρατήματος. 

3. Τη με αριθ. 340747/22.8.97 απόφασή μας περί τρο¬ 
ποποίησης της αρχικής 382374/1.10.90 που καθορίζει το 
ποιοτικό παραγωγικό παρακράτημα ως προς το ποσο¬ 
στό, σε 1% επί της παραγωγής. 

4. Τις δυσκολίες που παρουσιάστηκαν στην έγκαιρη πα¬ 
ράδοση από τους παραγωγούς του ποιοτικού παραγωγι¬ 
κού παρακρατήματος που τους αναλογεί για την περίοδο 
1999/2000. 

5. Το γεγονός ότι μετηνπαρούσα απόφαση δενπροκα- 
λείται δαπάνη σε βάρος του δημοσίου, αποφασίζουμε: 

1. Ορίζουμε όπως, κατ’ εξαίρεση της με αριθ. 352388/ 
30.10.91 απόφασής μας, με την οποία ορίστηκε ότιτο ποι¬ 
οτικό παραγωγικό παρακράτημα Σουλτανίνας πρέπει να 
παραδίδεται από τον υπόχρεο (παραγωγό ή συνεταιρι¬ 
σμό ή μεταποιητή) στο Φορέα συγκέντρωσης παρακρα- 

τημάτων Κ. Σ. Ο. Σ. μέχρι31/12 κάθε εμπορικής περιόδου, 
για την περίοδο 1999 - 2000 παραταθεί η ημερομηνία πα¬ 
ράδοσης μέχρι 30.3.2000. 

2. Κατά τα λοιπά ισχύει η αριθ. 382374/1.10.90 και οι 
τροποποιήσεις της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μαρτίου 2000 

Ο ΥΠΟΥΡΓΟΣ 

Γ. ΑΝΩΜΕΡΙΤΗΣ 
-♦- 

Αριθ. 1087 (8) 

Σύσταση ενιαίας επιχείρησης ύδρευσης - αποχέτευσης 
με την επωνυμία «ΔΗΜΟΤΙΚΗ ΕΠΙΧΕΙΡΗΣΗ 
ΥΔΡΕΥΣΗΣ - ΑΠΟΧΕΤΕΥΣΗΣ ΣΟΦΑΔΩΝ του Νομού 
Καρδίτσας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

2. Τις διατάξεις του άρθρου 1 παρ.3του Ν. 1069/1980 
«περί κινήτρων δια την ίδρυσιν επιχειρήσεων υδρεύσεως 
και αποχετεύσεως» (Φ.Ε.Κ. Α' 191/1980). 

3. Τις διατάξεις του άρθρου 6παρ. 1 του Ν. 2307/1995 
«Προσαρμογή νομοθεσίας αρμοδιότητας Υπουργείου 
Εσωτερικών στις διατάξεις για τη Νομαρχιακή Αυτοδιοί¬ 
κηση και άλλες διατάξεις» (Φ.Ε.Κ. Α' 113/1995). 

4. Τις διατάξεις του άρθρου 1 παρ.1 του Ν. 2647/1998 
«Μεταβίβαση αρμοδιοτήτων στις Περιφέρειες και την Αυ¬ 
τοδιοίκηση και άλλες διατάξεις» (Φ.Ε.Κ. Α' 237/1998). 

5. Τις διατάξεις του άρθρου 29 Ατού Ν. 1558/85 σχετι¬ 
κά με τον έλεγχο δαπανών που προκαλούν οι κανονιστι¬ 
κές διοικητικές πράξεις. 

6. Τις διατάξεις του άρθρου 25παρ. 12 του Ν. 2539/97 
«Συγκρότηση της Πρωτοβάθμιας Τοπικής Αυτοδιοίκη¬ 
σης» (Φ.Ε.Κ. Α'244/1997). 

7. Την αρίθμ. 25027/9.4.1984 (Φ.Ε.Κ. 244/Β719.4.1984), 
όπως τροποποιήθηκε μετηνπαρ. 12 του άρθρου 5 του Ν. 
2307/95, απόφαση του Υπουργού Εσωτερικών. 

8. Την αρίθμ. 366/1999 απόφαση του Δημοτικού Συμ¬ 
βουλίου Σοφάδων με την οποία αποφασίζεται η σύσταση 
ενιαίας επιχείρησης ύδρευσης - αποχέτευσης με την επω¬ 
νυμία «ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - ΑΠΟΧΕ¬ 
ΤΕΥΣΗΣ ΣΟΦΑΔΩΝ» σύμφωνα με όσα γράφονται σ’ αυτή. 

9. Το γεγονός ότι από τις διατάξεις του παρόντος δια¬ 
τάγματος προκαλείται δαπάνη σε βάρος του προϋπολο¬ 
γισμού του Δήμου Σοφάδων, το ύψος της οποίας ανέρχε¬ 
ται για το έτος 1999 στο ποσό των 5.000.000 δρχ., για το 
οποίο έχει εγγράφει πίστωση στον Κωδικό Κ.Α. 2/211.9ζ. 
Για τα δε έτη 2000, 2001,2002 και 2003 δαπάνη αντίστοι¬ 
χα ανά έτος 2.000.000 δρχ., 1.000.000 δρχ., 1.000.000 
δρχ.,1.000.000 δρχ., για τις οποίες θα εγγραφούν αντί¬ 
στοιχες πιστώσεις στους αντίστοιχους κωδικούς. Επίσης 
με την έναρξη λειτουργίας της «Δ.Ε.Υ.Α.Σ.» προκαλείται 
απώλεια εσόδων στο Δήμο Σοφάδων από τέλη ύδρευσης- 
αποχέτευσης της τάξης των 36.000.000 δρχ. για το έτος 
2000 (όσα προϋπολογίζονται ότι θα εισέπραττε ο Δήμος 
το έτος 2000) και για τα έτη 2001, 2002, 2003 και 2004 
απώλεια εσόδων ανά έτος 37.000.000δρχ., 38.000.000 


δρχ., 39.000.000 δρχ., και 40.000.000 δρχ. αντίστοιχα, 
αποφασίζουμε: 

Εγκρίνεται η αριθμ. 366/99 απόφαση του Δημοτικού 
Συμβουλίου Σοφάδων του Νομού Καρδίτσας, η οποία 
αφορά τη σύσταση στον ομώνυμο Δήμο ενιαίας επιχείρη¬ 
σης ύδρευσης - αποχέτευσης που έχει ως εξής: 

1. Συνίσταται στο Δήμο Σοφάδωντου Νομού Καρδίτσας 
ενιαία επιχείρηση ύδρευσης - αποχέτευσης με την επω¬ 
νυμία «ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - ΑΠΟΧΕ¬ 
ΤΕΥΣΗΣ ΣΟΦΑΔΩΝ ΝΟΜΟΥ ΚΑΡΔΙΤΣΑΣ» (Δ.Ε.Υ.Α.Σ.) 
(Άρθρο 1 παρ. 1 Ν. 1069/1980). 

2. Η Δημοτική Επιχείρηση Ύδρευσης και Αποχέτευσης 
είναι Νομικό Πρόσωπο ιδιωτικού δικαίου με κοινωφελή χα¬ 
ρακτήρα και διέπεται ως προς τη διοίκηση, οργάνωση, 
εκτέλεση, λειτουργία και συντήρηση των έργωντης αρμο- 
διότητάς της καθώς και τις πηγές χρηματοδότησής της 
από τις διατάξεις του Ν. 1069/1980 «Περί κινήτρων δια την 
ίδρυσιν επιχειρήσεων υδρεύσεως - αποχετεύσεως». Γ ια 
τα λοιπά θέματα εφαρμόζονται οι διατάξεις του Π.Δ. 
410/95 «Δημοτικός και Κοινοτικός Κώδικας» και οι κανόνες 
της ιδιωτικής οικονομίας (άρθρο 1 παρ.1 Ν. 1069/1980). 

3. Έδρα της επιχείρησης είναι η έδρα του Δήμου Σοφά¬ 
δων (Σοφάδες) του Νομού Καρδίτσας (άρθρο 1 παρ. 3 Ν. 
1069/1980). 

Στην επιχείρηση παραχωρείται για χρήση από το Δήμο 
Σοφάδων κατάλληλος χώρος για τη στέγασή της. 

4. Περιοχή αρμοδιότητας της επιχείρησης είναι η διοι¬ 
κητική περιφέρεια του Δήμου Σοφάδων (άρθρο 1 παρ. 3 
Ν. 1069/1980). 

Εκμετάλλευση 

Η εκμετάλλευση των έργων και υπηρεσιών της επιχεί¬ 
ρησης ενεργείται σύμφωνα με τις διατάξεις του Ν. 
1069/1980 (άρθρο 1 παρ. 3 Ν. 1069/1980). 

Περιουσία 

Στην περιουσία της επιχείρησης ανήκουν τα έργα 
ύδρευσης και αποχέτευσης της περιοχής αρμοδιότητας 
της επιχείρησης, τα οποία εκτελέσθηκαν ή θα εκτελε- 
στούν με βάση εγκεκριμένες μελέτες, όλοι οι υπόνομοι 
που υπάρχουν και οι εγκαταστάσεις ύδρευσης και απο¬ 
χέτευσης ακαθάρτων και όμβριων υδάτων, όλοι οι υπόνο¬ 
μοι ή ανοικτοί αγωγοί που εκβάλλουν άμεσα ή έμμεσα στο 
δίκτυο, καθώς επίσης και οι μονάδες επεξεργασίας πόσι¬ 
μου ύδατος και υγρών αποβλήτων και κάθε άλλο στοιχείο 
που θα παραχωρηθεί από το Δήμο (άρθρο 8 παρ.1 Ν. 
1069/1980). 

Έσοδα 

Έσοδα της επιχείρησης είναι: 

1) Το ειδικό τέλος για τη μελέτη, κατασκευή και επέκτα¬ 
ση των έργων ύδρευσης και αποχέτευσης, για μια δεκαε¬ 
τία από της 1ης Ιανουάριου του επομένου από τη σύστα¬ 
ση της επιχείρησης έτους που υπολογίζονται σε ποσοστό 
80% επίτης αξίαςτου ύδατος που καταναλίσκεται (άρθρο 
10παρ. 1 εδ.α'καιΐΐ Ν. 1069/1980). 

2) Επιχορήγηση από το πρόγραμμα δημοσίων επενδύ¬ 
σεων σε ποσοστό μέχρι 35% των δαπανών μελετών και 
κατασκευών των κάθε φύσεως έργων ύδρευσης και απο¬ 
χέτευσης αρμοδιότητας (άρθρο 10 παρ. 1 εδ. ια' και 13 Ν. 
1069/1980). 

3) Το τέλος σύνδεσης με το δίκτυο της αποχέτευσης 
(άρθρο 10 παρ. 1 εδ. γ' Ν.1069/1980). 

4) Η δαπάνη διακλάδωσης και σύνδεσης με τον αγωγό 
της ύδρευσης και αποχέτευσης (άρθρο 10 παρ. 1 εδ. δ' 
και άρθρο 15 Ν. 1069/1980). 

5) Το τέλος σύνδεσης με το δίκτυο της ύδρευσης (άρ¬ 
θρο 10 παρ. 1 εδ.ε'Ν. 1069/1980). 

6) Το τέλος χρήσεως υπονόμων (άρθρο 10 παρ. 1 εδ.στ' 
Ν. 1069/1980). 

7) Η αξία ύδατος που καταναλώνεται (άρθρο 10 παρ. 1 
εδ.ζ'Ν. 1069/1980). 

8) Η εγγύηση χρήσεως του υδρομετρητή (άρθρο 10 
παρ. 1 εδ.η'Ν. 1069/1980). 

9) Η δαπάνη μετατόπισης αγωγών διακλαδώσεων και 
συνδέσεων ύδρευσης ή αποχέτευσης υδρομετρητών ή 
άλλων συναφών εργασιών (άρθρο 10 παρ. 1 εδ. θ' Ν. 
1069/1980). 

10) Οι συνεισφορές τρίτων για την εκτέλεση κατά προ¬ 
τεραιότητα έργων (άρθρο 10 παρ. 1 εδ. ι'Ν. 1069/1980). 

11) Οι πρόσοδοι από την περιουσία ή το τίμημα από την 
εκποίηση αυτής (άρθρο 10 παρ. 1 εδ. ιβ' Ν. 1069/1980). 

12) Δάνεια, κληρονομιές, δωρεές και λοιπές επιχορη¬ 
γήσεις (άρθρο 10 παρ. 1 εδ. ιγ' Ν. 1069/1980). 

13) Έσοδα που εισπράττονται από την εφαρμογή των 
διατάξεων των άρθρων 27 και 28 Ν. 1069/1980, όπως το 
άρθρο 28 τούτου τροποποιήθηκε με το άρθρο 6 παρ. 13 
του Ν. 2307/1995). 

Διοίκηση 

1. Η επιχείρηση διοικείται από διοικητικό συμβούλιο 
που αποτελείται από επτά (7) μέλη, τα οποία ορίζονται μα¬ 
ζί με τους αναπληρωτές τους από το Δημοτικό Συμβού¬ 
λιο. Από τα μέλη αυτά: 

α) Τέσσερα (4) μέλη είναι αιρετοί εκπρόσωποι του Δή¬ 
μου Σοφάδων έκτων οποίων το ένα (1) προέρχεται από τη 
μειοψηφία (άρθρο 6του Ν. 2307/95). 

β) Δύο (2) μέλη είναι δημότες - κάτοικοι του Δήμου Σο¬ 
φάδων που έχουν πείρα ή γνώσεις σχετικές με το αντικεί¬ 
μενο της επιχείρησης. 

γ) Ένα (1) μέλος είναι εκπρόσωπος του κοινωνικού φο¬ 
ρέα της περιοχής του Δήμου Σοφάδων. 

δ) Ένα (1) μέλος είναι εκπρόσωπος των εργαζομένων 
στην επιχείρηση σε περίπτωση που αυτή απασχολεί πε¬ 
ρισσότερους από είκοσι (20) εργαζομένους. Στην περί¬ 
πτωση αυτή μειώνεται κατά ένα ο αριθμός των δημοτών 
κατοίκων. 

Ο εκπρόσωπος των εργαζομένων και του κοινωνικού 
φορέα προτείνονται από τους οικείους φορείς. 

2. Το Δημοτικό Συμβούλιο ορίζει από τα μέλη του διοικη¬ 
τικού συμβουλίου, τον Πρόεδρο και τον Αντιπρόεδρο του 
(άρθρο 3 παρ. 1 του Ν. 1069/1980 και 278 Π.Δ. 410/95). 

3. Η θητεία του Διοικητικού Συμβουλίου ακολουθεί τη 
θητεία του Δημοτικού Συμβουλίου και λήγει μόλις εγκα¬ 
τασταθούν τα νέα μέλη (άρθρο 2 της 25027/84 απόφαση 
Υπουργού Εσωτερικών Φ.Ε.Κ. 244/Β784). 

4. Ο Πρόεδρος του Διοικητικού Συμβουλίου και σε πε¬ 
ρίπτωση απουσίας ή κωλύματος του, ο Αντιπρόεδρος εκ¬ 
προσωπεί την επιχείρηση σε όλες τις σχέσεις της, δικα¬ 
στικές ή εξώδικες (άρθρο 5 παρ. 4 Ν. 1069/80) 

Η παρουσία απόφαση να δημοσιευθεί στην Εφημερίδα 
της Κυβερνήσεως 

Καρδίτσα, 2 Μαρτίου 2000 

Ο Γ ενικός Γ ραμματέας Περιφέρειας 
ΙΩΑΝΝΗΣ ΚΑΡΑΤΖΙΩΤΗΣ 


Αριθ.2016 (9) 

Σύσταση ιδίου Νομικού Προσώπου στο Δήμο Φάριδος Ν. 
Λακωνίας με την επωνυμία «Δημοτικό Νομικό Πρόσω¬ 
πο Παιδικού Σταθμού Δήμου Φάριδος». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 203 του Π.Δ. 410/95 
(Δ.Κ.Κ.). 

2. Την Γ2β/3538/7.9.99 απόφαση του Υπουργείου Υγεί¬ 
ας - Προνοίας (ΦΕΚ 1767/Β'/20.9.99), σχετικά με τη μετα¬ 
βίβαση του Κρατικού Παιδικού Σταθμού Ξηροκαμπίου 
στο Δήμο Φάριδος. 

3. Την αρ. 27/2000 απόφαση του Δ.Σ. Δήμου Φάριδος, 
αποφασίζουμε: 

1. Συστήνουμε στο Δήμο Φάριδος ίδιο Νομικό Πρόσω¬ 
πο με την επωνυμία «Δημοτικό Νομικό Πρόσωπο Παιδι¬ 
κού Σταθμού Δήμου Φάριδος», το οποίο διέπεται από τις 
διατάξεις των άρθρων 9 του Ν. 2503/97 και 42 του Ν. 
2218/94 καθώς και του άρθρου 203 του Π.Δ. 410/95. 

2. Σκοπός του Νομικού Προσώπου είναι η καθημερινή 
φύλαξη, φροντίδα, ημερήσια διατροφή και ψυχαγωγία 
νηπίων εργαζομένων γονέων, η πολύπλευρη νοητική, συ¬ 
ναισθηματική, κοινωνική, ψυχοσωματική ανάπτυξη των 
παιδιών, η προπαρασκευή τους για τη φυσική μετάβασή 
τους από την οικογενειακή ζωή στο σχολικό περιβάλλον. 

3. Το Νομικό Πρόσωπο διοικείται από πενταμελές (5) Δι¬ 
οικητικό Συμβούλιο, που τα μέλη του ορίζονται μαζί με 
τους αναπληρωτές τους από το Δημοτικό Συμβούλιο. 

Μέλη του Συμβουλίου είναι: 

α) Δύο (2) Δημοτικοί Σύμβουλοι, αναπληρούμενοι επί¬ 
σης από δύο (2) Δημοτικούς Συμβούλους. 

β) Ένας (1) εκπρόσωπος των γονέων παιδιών, που φι¬ 
λοξενούνται στο Νομικό Πρόσωπο, με τον αναπληρωτή 
του. 

γ) Ένας (1) εκπρόσωπος των εργαζομένων σ’ αυτό, με 
τον αναπληρωτή του. 

Πρόεδρος του Δ.Σ. του Νομικού Προσώπου είναι ο Δή¬ 
μαρχος ή άλλο μέλος αιρετό ή μη, που ορίζεται απ’ αυτόν. 

Η θητεία των μελών του Δ.Σ. του Ν.Π. ορίζεται με από¬ 
φαση του Δημοτικού Συμβουλίου. Λήγει πάντοτε με την 
εγκατάσταση του νέου Δ/κού Συμβουλίου. 

4. Έδρα του Νομικού Προσώπου είναι: 

α) Η Περιφέρεια Πελοποννήσου θα διαθέτει μέσω των 
Νομαρχιακών Αυτοδιοικήσεων, ποσό το οποίο θα καλύ¬ 
πτει τα λειτουργικά του έξοδα. 

β) Η ετήσια επιχορήγηση καταβάλλεται σε τέσσερις (4) 
δόσεις, ανά τρίμηνο, ανάλογα με τα ποσοστά διάθεσης 
και την πορεία εκτέλεσης του προϋπολογισμού. 

γ) Το Δ.Σ. του Νομικού Προσώπου μετά από πλήρως 
τεκμηριωμένη σύμφωνη γνώμη του Δημ. Συμβουλίου και 
η οποία θα είναι σύμφωνη με τον κοινωνικό χαρακτήρα 
των παρεχομένων υπηρεσιών, μπορεί να επιβάλλει μηνι¬ 
αία οικονομική εισφορά (τροφεία) στις οικογένειες των 
φίλο ξένο υμένων παιδιών. 

Με την ίδια απόφασή του το Διοικ. Συμβούλιο, ορίζει τις 
περιπτώσεις των οικογενειών, που μπορούν ν’ απαλλα¬ 
γούν από την καταβολή της οικονομικής εισφοράς ή που 
θα καταβάλλουν αυτή μειωμένη. 

Επίσης έκτακτη οικονομική ενίσχυση ανάλογα με την οι¬ 
κονομική δυνατότητα του Δήμου, προκειμένου ν’ αντιμε- 
τωπισθεί οποιαδήποτε απρόβλεπτη ανάγκη. 

Ακροτελεύτιο άρθρο - Κάλυψη δαπάνης 

Από τις διατάξεις της απόφασης αυτής δεν προκαλείται 
δαπάνη σε βάροςτου προϋπολογισμού του Δήμου Φάριδος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 6 Μαρτίου 2000 
Ο Γενικός Γραμματέας Περιφέρειας 

ΑΝΤΩΝΗΣ ΜΑΤΣΙΓΚΟΣ 

- ♦ - 

Αριθ. Οικ. 2975 (10) 

Τροποποίηση της συστατικής πράξης Σχολικής Επιτρο¬ 
πής Γυμνασίου Μον/σίας Ν. Λακωνίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1) Τις διατάξεις των άρθρων 106 και 203 του Π .Δ. 410/95 
(ΔΚΚ) και τις όμοιες του αρθ. 29 Ν. 2081/92. 

2) Την 5037/18.3.91 απόφαση του Νομάρχη Λακωνίας 
σχετικά με τη σύσταση ιδίου Νομικού Προσώπου στην Κοι¬ 
νότητα Μον/σίας Ν. Λακωνίας με την επωνυμία «Σχολική 
Επιτροπή Γ υμνασίου Μον/σίας» (ΦΕΚ2141/9.4.1991/τ. Β'). 

3) Την 198/1999 απόφαση του Δ.Σ. Μον/σίας, αποφασί¬ 
ζουμε: 

Τροποποιούμε την 5037/18.3.1999 απόφαση του Νο¬ 
μάρχη Λακωνίας ως προς: 

α) Την επωνυμία η οποία θα γίνει «Ενιαία Σχολική Επι¬ 
τροπή Γ υμνασίου και Λυκείου Μονεμβασίας». 

β) Το Διοικητικό Συμβούλιο, το οποίο θα γίνει εννεαμε- 
λές αποτελούμενο από: 

1) Τον εκάστοτε Δήμαρχο, ως Πρόεδρο. 

2) Δύο Δημ. Συμβούλους, οριζόμενους από το Δ.Σ. 

3) Τον εκάστοτε Δ/ντή του ενιαίου Λυκείου. 

4) Τον εκάστοτε Δ/ντή του Γ υμνασίου. 

5) Έναν εκπρόσωπο του Συλλόγου Γονέων Λυκείου. 

6) Έναν εκπρόσωπο του Συλλόγου Γ ονέων Γ υμνασίου. 

7) Έναν εκπρόσωπο της μαθητικής Κοινότητας Λυκείου. 

8) Έναν εκπρόσωπο της μαθητικής Κοινότητας Γ υμνα¬ 
σίου. 

Ακροτελεύτιο άρθρο - Κάλυψη δαπάνης 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου. 

Ως προς τα λοιπά ισχύει η Ν. 5037/18.3.91 απόφαση του 
Νομάρχη Λακωνίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 9 Μαρτίου 2000 

Με εντολή Γ ενικού Γ ραμματέα Περιφέρειας 
Ο Διευθυντής 
ΠΑΝ.ΣΩΤΗΡΑΚΟΣ 
-♦- 

Αριθ. 1347 (11) 

Τροποποίηση της απόφασης του Νομάρχη Σάμου σχετι¬ 
κά με την επιτροπή γνωμοδοτήσεως αγροτών, νέων 
αγροτών, νεοεισερχομένων νέων στον αγροτικό το¬ 
μέα και εργατών της. 

Ο ΝΟΜΑΡΧΗΣ ΣΑΜΟΥ 

Έχοντας υπόψη 

1. Την αριθμ. 337410/10.7.98 κοινή υπουργική απόφα¬ 
ση. 


2. Την 470/22.1.1999 απόφαση του Νομάρχη Σάμου, 
αποφασίζουμε: 

Τροποποιούμε την επιτροπή γνωμοδοτήσεως αγροτών, 
νέων αγροτών, νεοεισερχομένων νέων στον αγροτικό το¬ 
μέα και εργατών της ως ακολούθως: 

1. ΘΑΝΟ ΙΩΑΝΝΗ, γεωπόνο της ΔΙ/ΓΕ Σάμου ως πρόε¬ 
δρο με αναπληρωτή του τον ΣΤΑΜΑΤΟΥΛΗ ΧΡΙΣΤΟΔΟΥ¬ 
ΛΟ, γεωπόνο της ΔΙ/ΓΕ Σάμου. 

2. ΒΟΥΡΟ ΝΙΚΟΛΑΟ υπάλληλο της ΔΥΟ ΣΑΜΟΥ με βαθ¬ 
μό Β' ΠΕ με αναπληρώτρια την ΛΙΟΝΤΑ ΑΘΗΝΑ υπάλλη¬ 
λο της ΔΟΥ ΣΑΜΟΥ με βαθμό Β'ΤΕ. 

3. ΗΛΙΑ ΚΑΡΙΩΤΟΓΛΟΥ, γεωπόνο της ΕΟΣΣ ΣΑΜΟΥ με 
αναπληρωτή τον ΧΑΡΜΠΗ ΘΕΟΔΩΡΟ, γεωπόνο ΕΟΣΣ 
ΣΑΜΟΥ. 

4. ΓΡΟΝΤΑ ΔΗΜΗΤΡΙΟ, γεωπόνο της ΔΙ/ΓΕ ως εισηγη¬ 
τή. 

5. ΔΙΑΜΑΝΤΑΚΟ ΙΩΑΝΝΗ, τεχνολόγο γεωπόνο της 
ΔΙ/ΓΕ ως γραμματέα της επιτροπής. 

1. Έργο της επιτροπής είναι η εξέταση των αιτήσεων 
των ενδιαφερομένων για την απολαβή των ευεργετημά¬ 
των του Ν. 2520/97 για την απόδειξη της ιδιότητας αυτών 
ως αγροτών, νέων αγροτών, νεοεισερχομένων νέων στον 
αγροτικό τομέα και εργατών γης. 

2. Η θητείατων μελών είναι διετής. Κατά τη διάρκεια της 
θητείας επιτρέπεται η αντικατάσταση των μελών της επι¬ 
τροπής με την ίδια διαδικασία. 

3. Η συμμετοχή στις συνεδριάσεις αναπληρωματικού 
μέλους επιτρέπεται μόνο σε περίπτωση κωλύματος η 
απουσίας τακτικού μέλους. 

4. Η επιτροπή συνεδριάζει με την παρουσία όλων των 
μελών της και για την έκδοση των γνωμοδοτήσεων απαι¬ 
τείται απόλυτη πλειοψηφία των παρόντων μελών. 

5. Οιγνωμοδοτήσειςτης επιτροπής καταχωρούνται στα 
πρακτικά στα οποία διατυπώνονται οι γνώμες των μειο- 
ψηφούντων μελών. 

6. Η επιτροπή συνεδριάζει μετά από πρόσκληση του 
προέδρου. Κατά την συνεδρίαση καλείται να παραστεί ο 
ενδιαφερόμενος, αντο επιθυμεί, γιατηνπαροχή αναγκαί¬ 
ων εξηγήσεων. 

7. Η επιτροπή μπορεί να ζητήσει από τον ενδιαφερόμε¬ 
νο και κάθε άλλο πρόσθετο στοιχείο που κατά την κρίση 
της είναι απαραίτητο για τη μόρφωση πλήρους και ασφα¬ 
λούς γνώμης. 

8. Η παρούσα απόφαση αναιρεί κάθε προηγούμενη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σάμος, 10 Μαρτίου 2000 

Ο Νομάρχης 
ΘΑΛ. ΘΑΛΑΣΣΙΝΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

Στην 90658/2000 απόφαση του Υπουργού Εργασίας και 
Κοινωνικών Ασφαλίσεων, η οποία δημοσιεύθηκε στο ΦΕΚ 
218 τ.Β'/25.2.2000, στη σελίδα 2712, στη στήλη Α', στο 
στίχο 15 από το τέλος, διορθώνεται από το εσφαλμένο 
«Προϊσταμένη Τμήματος» στο ορθό «Διευθύντρια». 

(Από το Υπουγείο Εργασίας και Κοιν/κών Ασφ/σεων) 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 -5230 841 
5225 713-5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
8σέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ. 

Β' (Υπουργικές αποφάσεις κ.λπ.) 

70.000 » 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

300.000 » 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται από τα Δημόσια Ταμεία. 

1 Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































